section_heading: Uzrok i posljedice poplave
paragraph_text: Na Velikogoričkom području 20. rujna 2010. oko 03:00 ujutro došlo je do prodora vode na dionici nasipa od Drenja do Sopa Bukevskog. Dodatni prodori nasipa kasnije su se dogodili i kod naselja Strmec Bukevski, Bukevje, Drnek, Trnje, Resnik i Desno Željezno. Prodori vode su se dogodili zbog lošeg stanja nasipa uz Savu i općenitog neodržavanja istih.